Isteʼmol etil spirti ishlab chiqaruvchi korxonalarda joylashgan etil spirtining sifatini aniqlash boʻyicha laboratoriyalar toʻgʻrisidagi nizomni tasdiqlash haqida
(resolution, 2025-05-01)

Oʻzbekiston Respublikasi Prezidentining “Alkogol va tamaki mahsulotlarini ishlab chiqarish va ularning aylanmasini davlat tomonidan tartibga solishni takomillashtirish hamda uzumchilik va vinochilikni rivojlantirishga doir chora-tadbirlar toʻgʻrisida” 2019-yil 5-fevraldagi PF-5656-son Farmoni hamda Oʻzbekiston Respublikasi Vazirlar Mahkamasining “Alkogol va tamaki bozorini samarali tartibga solishni taʼminlash toʻgʻrisida” 2019-yil 8-iyundagi 474-son qarori ijrosini taʼminlash maqsadida Vazirlar Mahkamasi qaror qiladi: 1. Isteʼmol etil spirti ishlab chiqaruvchi korxonalarda joylashgan etil spirtining sifatini aniqlash boʻyicha laboratoriyalar toʻgʻrisidagi nizom ilovaga muvofiq tasdiqlansin. 2. Belgilansinki, Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qoshidagi Alkogol va tamaki bozorini tartibga solish inspeksiyasining (keyingi oʻrinlarda Inspeksiya deb ataladi) isteʼmol etil spirti ishlab chiqaruvchi korxonalarda joylashgan etil spirtining sifatini aniqlash boʻyicha laboratoriyalar (keyingi oʻrinlarda Laboratoriya deb ataladi) uning mudiri va texnologidan iborat tuzilmada tashkil etiladi. 3. Inspeksiya uch oy muddatda “Bektemir-spirt eksperimental zavodi” AJ hududida Laboratoriya tashkil etilishini taʼminlasin. 4. Isteʼmol etil spirti ishlab chiqaruvchi korxonalarga Inspeksiya Laboratoriyalarining samarali ishlashi, shu jumladan, Laboratoriya xodimlarining ushbu korxonalar hududiga toʻsiqsiz va moneliksiz kirib-chiqishlari va faoliyat koʻrsatishi uchun zarur shart-sharoitlarni taʼminlash tavsiya etilsin. 5. Laboratoriyalarni tashkil etish, saqlash va xodimlar mehnatiga haq toʻlash xarajatlari Inspeksiyaning operativ boshqaruviga oʻtgan kundan boshlab Inspeksiyaning budjetdan tashqari jamgʻarmasi mablagʻlari hisobiga qoplanishi belgilansin. 6. Oʻzbekiston Respublikasi Moliya vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlar bir oy muddatda ushbu qarorga muvofiqlashtirilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. Ushbu Nizom isteʼmol etil spirti ishlab chiqaruvchi korxonalarda (keyingi oʻrinlarda korxona deb ataladi) joylashgan etil spirti sifatini aniqlash boʻyicha laboratoriyalar faoliyatini tartibga soladi. 2. Mazkur Nizomda quyidagi asosiy tushunchalar qoʻllaniladi: korxona — isteʼmol etil spirti ishlab chiqaruvchi korxona; isteʼmol etil spirti — oziq-ovqat xom ashyosidan olingan rektifikatlangan etil spirti; Inspeksiya — Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qoshidagi Alkogol va tamaki bozorini tartibga solish inspeksiyasi; Laboratoriya — Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qoshidagi Alkogol va tamaki bozorini tartibga solish inspeksiyasining korxonalarda joylashgan etil spirti sifatini aniqlash boʻyicha laboratoriyasi; normativ texnik hujjatlar — texnik jihatdan tartibga solish sohasidagi normativ hujjatlar (texnik reglamentlar, standartlashtirishga doir normativ hujjatlar, sanitariya, veterinariya, veterinariya-sanitariya, fitosanitariya qoidalari va normalari, shaharsozlik normalari hamda qoidalari, ekologik normalar va qoidalar hamda texnik jihatdan tartibga solish sohasidagi boshqa hujjatlar). 3. Inspeksiya laboratoriyalarida korxonalar tomonidan ishlab chiqarilgan isteʼmol etil spirti normativ texnik hujjatlar talablariga muvofiqligi boʻyicha sinov va tahlildan oʻtkaziladi. 4. Laboratoriya Inspeksiyaning tarkibiy tuzilmasi hisoblanadi. Laboratoriya mudiri, texnologi va xodimlarining huquqlari va majburiyatlari, ularga qoʻyiladigan talablar, laboratoriyalar xodimlarining umumiy soni Inspeksiyaning normativ hujjatlari bilan belgilanadi. 5. Quyidagilar Laboratoriyaning asosiy vazifalari hisoblanadi: Laboratoriyadagi oʻlchash asboblari, sinov uskunalari va jihozlar doimo soz holatda boʻlishini taʼminlash; korxonalarda ishlab chiqarilgan isteʼmol etil spirti sifatini aniqlash va sinov natijalari bayonnomasini (keyingi oʻrinlarda bayonnoma deb ataladi) tuzish; isteʼmol etil spirti ishlab chiqarishda qoʻllaniladigan xom ashyo va yordamchi materiallar sifatini aniqlash. 6. Laboratoriya asosiy vazifalardan kelib chiqib quyidagi funksiyalarni amalga oshiradi: a) Laboratoriyadagi oʻlchash asboblari, sinov uskunalari va jihozlar doimo soz holatda boʻlishini taʼminlash yoʻnalishida: Laboratoriyadagi oʻlchash asboblari, sinov uskunalari va jihozlar holatini muntazam ravishda monitoring qilish; nosoz oʻlchash asboblari, sinov uskunalari va jihozlar toʻgʻrisida Inspeksiyaga xabar berish hamda ularni tuzatish choralarini koʻrish; ularni oʻz vaqtida belgilangan tartibda davlat qiyoslov koʻrigidan oʻtkazish; b) korxonalarda ishlab chiqarilgan isteʼmol etil spirti sifatini aniqlash yoʻnalishida: korxonaning moddiy javobgar shaxsi bilan birgalikda ishlab chiqarish sharoitidan kelib chiqib, quyish boʻlimidan normativ texnik hujjatlar talabiga muvofiq isteʼmol etil spirti namunalarini olish va laboratoriya sinovidan oʻtkazish; sinov natijalari asosida mahsulot turkumining normativ texnik hujjatlar talablariga muvofiqligi toʻgʻrisida bayonnomani rasmiylashtirish; isteʼmol etil spirtini sotuvchi va xarid qiluvchi korxonalar vakillari ishtirokida yuklangan mahsulotdan namuna olish va tahlil qilish; v) isteʼmol etil spirti ishlab chiqarishda qoʻllaniladigan xom ashyo va yordamchi materiallar sifatini aniqlash yoʻnalishida: korxonaga qabul qilingan isteʼmol etil spirti ishlab chiqarishda qoʻllaniladigan xom ashyoning Oʻzbekiston Respublikasida amalda boʻlgan normativ texnik hujjatlar talablariga muvofiqligi yuzasidan tahlil qilish; korxonaga qabul qilingan ishlab chiqarishda qoʻllaniladigan barcha yordamchi materiallarning muvofiqlik sertifikatiga va normativ texnik hujjatlar talablariga muvofiqligini nazorat qilish. 7. Laboratoriya quyidagi asosiy huquqlarga ega: isteʼmol etil spirti ishlab chiqarishda qoʻllaniladigan xom ashyo va barcha yordamchi materiallarni korxonaga qabul qilishda ishtirok etish; korxonaning barcha xom ashyo va boshqa yordamchi materiallarni saqlash boʻlim (joy)lariga hamda tayyor mahsulotlar saqlanadigan omborlariga toʻgʻridan-toʻgʻri korxona vakili bilan birgalikda namuna olish uchun kirish; korxonaga texnologik uskunalar holati va ishlab chiqarish shart-sharoitlarining sanitariya-gigiyena talablariga javob berishi boʻyicha tavsiya kiritish; korxonaga tegishli tarzda ishlash uchun zarur texnik sharoitlarni taʼminlash boʻyicha tavsiya kiritish; ishlab chiqarilgan etil spirti sifatini aniqlash uchun barcha maʼlumot va axborotlarni olish; isteʼmol etil spirti sifatini aniqlash uchun zarur boʻlgan kimyoviy reaktivlar, namunaviy eritmalar, shuningdek, Laboratoriyaning joriy faoliyatini amalga oshirish uchun zarur ashyolar bilan taʼminlash toʻgʻrisida Inspeksiyaga murojaat qilish. Laboratoriya qonunchilik hujjatlariga muvofiq boshqa huquqlarga ham ega boʻlishi mumkin. 8. Laboratoriya quyidagi majburiyatlarga ega: ishlab chiqarilgan isteʼmol etil spirtidan olingan namunalarning normativ texnik hujjatlar talablariga muvofiqligi yuzasidan bayonnomani rasmiylashtirish va ishlab chiqaruvchi korxonaga taqdim etish; Laboratoriya ish faoliyati, sinov natijalari, isteʼmol etil spirti sifatiga taʼsir koʻrsatishi mumkin boʻlgan omillar va salbiy holatlar haqida doimiy ravishda korxona rahbari va Inspeksiyaga yozma ravishda axborot berib borish; Laboratoriyadagi oʻlchash asboblari, sinov uskunalari va jihozlarining doimo soz holatda boʻlishini taʼminlash, ularni oʻz vaqtida belgilangan tartibda davlat qiyoslovidan oʻtkazishga taqdim etish; nosoz oʻlchov asboblari, sinov uskunalari va jihozlar toʻgʻrisida Inspeksiyaga xabar berish hamda ularni tuzatish choralarini koʻrish; namuna sifatida olingan isteʼmol etil spirti normativ texnik hujjatlar talablariga mos holda saqlanishini taʼminlash; namuna sifatida olingan isteʼmol etil spirtini Laboratoriyada normativ texnik hujjatlarda belgilangan saqlash muddati oʻtgandan soʻng korxonaning ishlab chiqarish jarayoniga qaytarish; korxonada ishlab chiqarilgan isteʼmol etil spirtining hajmi va sifati boʻyicha Inspeksiya tomonidan belgilangan tartibda Inspeksiyaga har oylik hisobotlarni taqdim etib borish. Laboratoriya qonunchilik hujjatlariga muvofiq boshqa majburiyatlarga ham ega boʻlishi mumkin. 9. Laboratoriyaga Inspeksiya boshligʻining oʻrinbosari taqdimnomasi boʻyicha Inspeksiya boshligʻi tomonidan lavozimga tayinlanadigan va lavozimdan ozod etiladigan mudir boshchilik qiladi. Laboratoriya texnologi Inspeksiya boshligʻining oʻrinbosari hamda laboratoriya mudirining taqdimnomasi boʻyicha Inspeksiya boshligʻi tomonidan lavozimga tayinlanadi va lavozimdan ozod etiladi. 10. Laboratoriya mudiri boʻlmagan davrda uning vakolatlari va vazifalari Laboratoriya texnologi tomonidan amalga oshiriladi. 11. Laboratoriya xodimlariga korxonada amalda boʻlgan ish rejimi tatbiq qilinadi. Isteʼmol etil spirti ishlab chiqarish jarayonining uzluksizligini inobatga olgan holda Laboratoriya xodimlarining ish vaqti korxona va Inspeksiya tomonidan kelishilgan jadvalga muvofiq belgilanadi. 12. Laboratoriya mudiri Inspeksiya oldida Laboratoriya faoliyati natijalari toʻgʻrisida muntazam ravishda hisobot beradi. 13. Inspeksiya Laboratoriyaga yuklangan vazifalarni samarali bajarilishi boʻyicha uning faoliyatini doimiy monitoringini olib boradi, Laboratoriya faoliyati samaradorligiga har oyda (chorakda) xolisona baho beradi. 14. Laboratoriya tomonidan xom ashyo va yordamchi materiallar sifatini nazorat qilish, isteʼmol etil spirtidan namunalar olish hamda sinovdan oʻtkazish ushbu Nizomga 1-ilovaga muvofiq sxema boʻyicha amalga oshiriladi. 15. Korxonaga har bir xom ashyo va yordamchi materiallar tushgan vaqtda korxona vakili bilan birgalikda normativ texnik hujjatlar asosida namuna olinadi va sinovdan oʻtkaziladi. 16. Xom ashyo va yordamchi materiallardan olingan namunalarning sinov natijalariga koʻra ularning sifat koʻrsatkichlari normativ texnik hujjatlar talablariga muvofiqligi nazorat qilib boriladi. 17. Laboratoriya mudiri yoki xodimi korxonaning moddiy javobgar shaxsi bilan birgalikda ishlab chiqarish sharoitidan kelib chiqib, isteʼmol etil spirtidan normativ texnik hujjatlar asosida namunalar tanlab oladi. 18. Namunalar korxona tomonidan ishlab chiqarilgan isteʼmol etil spirtidan ushbu Nizomga 2-ilovada keltirilgan Namunalarni tanlash dalolatnomasiga muvofiq olinadi va rasmiylashtiriladi. 19. Tanlab olingan namunalarning bir qismi laboratoriyada tahlil qilish uchun ishlatiladi va qolgan qismi Laboratoriyada normativ texnik hujjatlarga muvofiq belgilangan muddatgacha saqlanadi. 20. Isteʼmol etil spirti belgilangan tartibda Laboratoriya mudiri va xodimi tomonidan laboratoriya sinovidan oʻtkaziladi. 21. Sinov natijalari asosida Laboratoriya mudiri tomonidan mahsulot turkumining normativ texnik hujjatlar talablariga muvofiqligi haqida ushbu Nizomga 3-ilovada keltirilgan bayonnoma bilan rasmiylashtiriladi hamda roʻyxatga olinadi. 22. Namunalarning sinovdan ortgan qismi saqlash muddati oʻtgandan soʻng korxonaning ishlab chiqarish jarayoniga qaytariladi va Laboratoriya mudiri tomonidan ushbu Nizomga 4-ilovada keltirilgan Qaytarish dalolatnomasi rasmiylashtiriladi. 23. Isteʼmol etil spirtidan namunalar tanlash va qaytarish dalolatnomalari ushbu Nizomga 5-ilovaga muvofiq Laboratoriya mudiri tomonidan qayd etish daftariga kiritib boriladi. 24. Isteʼmol etil spirti turkumi boʻyicha Laboratoriyaning bayonnomasi ijobiy boʻlsa, mahsulot tayyor mahsulotlar omborxonasiga yuboriladi. 25. Qabul qilinayotgan isteʼmol etil spirtining turkumi normativ texnik hujjatlar talablariga muvofiq boʻlmagan taqdirda, laboratoriya va korxona vakillari tomonidan qayta sinovdan oʻtkaziladi. 26. Qayta sinov natijalariga koʻra isteʼmol etil spirti normativ texnik hujjatlar talablariga muvofiq boʻlmagan taqdirda, isteʼmol etil spirti turkumi belgilangan tartibda korxonaning ishlab chiqarish jarayoniga qaytariladi. Laboratoriya mudiri ushbu holat boʻyicha Inspeksiya boshligʻini yozma ravishda xabardor qiladi. Korxona tomonidan esa ishlab chiqarishdagi texnologik jarayonlar tahlil qilinib normativ texnik hujjatlar talablariga muvofiq boʻlmagan isteʼmol etil spirti ishlab chiqarilganligi sabablari aniqlanadi va aniqlangan kamchilik bartaraf etiladi. Ishlab chiqarish jarayoniga qaytarilgan spirt qayta tozalanadi hamda ushbu Nizomning 17-bandiga muvofiq namunalar olinadi va belgilangan tartibda sinovdan oʻtkaziladi. Sinovdan qaytgan va qayta tozalashdan oʻtgan isteʼmol etil spirti sifati takroran normativ texnik hujjatlar talablariga muvofiq boʻlmagan taqdirda korxonaga Inspeksiya tomonidan belgilangan tartibda chora koʻriladi. 27. Normativ texnik hujjatlar talablariga muvofiqligi toʻgʻrisida Laboratoriyaning bayonnomasi olinmagan ishlab chiqarilgan isteʼmol etil spirtini tayyor mahsulotlar omboriga yuborish taqiqlanadi. 28. Laboratoriya mudiri ishlab chiqarilgan isteʼmol etil spirtining sinov natijalari boʻyicha rasmiylashtirgan bayonnomalari uchun javobgar hisoblanadi. 29. Laboratoriya tomonidan yuritiladigan barcha ish jurnallari va daftarlari raqamlangan, tikilgan, shuningdek, Inspeksiya boshligʻi yoki uning oʻrinbosari tomonidan belgilangan tartibda imzolangan hamda muhrlangan boʻlishi lozim. 30. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. Bosqich Subyektlar Tadbirlar Bajarish muddati 1-bosqich Ishlab chiqaruvchi korxona 1. Korxonaga tushgan barcha xom ashyo va yordamchi materiallari boʻyicha Laboratoriyani xabardor qilish. 1. Har bir xom ashyo va yordamchi materiallar tushgan vaqtda. 2. Ishlab chiqarilgan tayyor mahsulot boʻyicha Laboratoriyani xabardor qilish. 2. Ishlab chiqarilgan tayyor mahsulot omborga yuborilmasdan avval. Laboratoriya va ishlab chiqaruvchi korxona vakili 1. Korxonaga tushgan barcha xom ashyodan namuna olish va sinovdan oʻtkazish. 1. Xom ashyo olingan vaqtda. 2. Korxonaning yordamchi materiallaridan namuna olish va sinovdan oʻtkazish. 2. Yordamchi materiallar olinganda. 3. Xom ashyo va yordamchi materiallardan olingan namunalarning sinov natijalariga koʻra ularning sifat koʻrsatkichlari texnik normativ hujjatlar talablariga muvofiqligini nazorat qilish. 3. Doimiy ravishda. 2-bosqich Laboratoriya 1. Isteʼmol etil spirtidan texnik normativ hujjatlar asosida namunalar tanlab olish. Bunda ushbu Nizomga 2-ilovada keltirilgan Namunalarni tanlash dalolatnomasiga muvofiq olinadi va rasmiylashtiriladi. 1. Har kuni. 2. Namunalarni normativ hujjatlar asosida laboratoriya sinovidan oʻtkazish. 2. Namunalar olib boʻlgandan keyin. 3. Sinov natijalari boʻyicha Nizomga 3-ilovaga muvofiq bayonnomani rasmiylashtirish hamda roʻyxatga olish. 3. Sinov oʻtkazilgandan keyin. 4. Namunalarning sinovdan ortgan qismini korxonaning ishlab chiqarish jarayoniga qaytarish va uni ushbu Nizomga 4-ilovada keltirilgan qaytarish dalolatnomasi bilan rasmiylashtirish. 4. Namunani saqlash muddati tugagandan soʻng 5. Qaytarish dalolatnomalarini ushbu Nizomga 5-ilovaga muvofiq qayd etish daftariga kiritib borish. 5. Dalolatnoma tuzilgandan keyin. 3-bosqich Laboratoriya 1. Qabul qilinayotgan isteʼmol etil spirtining turkumi texnik jihatdan tartibga solish sohasidagi normativ hujjatlar talablariga muvofiq boʻlmagan taqdirda, uni qayta sinovdan oʻtkazish. Har bir turkum nomuvofiq deb topilgan paytda 2. Qayta sinov natijalariga koʻra isteʼmol etil spirti texnik jihatdan tartibga solish sohasidagi normativ hujjatlar talablariga muvofiq boʻlmagan taqdirda isteʼmol etil spirti turkumini belgilangan tartibda korxonaning ishlab chiqarish jarayoniga qaytarish. 4-bosqich Laboratoriya 1. Isteʼmol etil spirti turkumi boʻyicha laboratoriyaning bayonnomasi ijobiy boʻlsa, mahsulotni tayyor mahsulotlar omborxonasiga yuborish. 1. Doimiy ravishda 2. Laboratoriya ish faoliyati, sinov natijalari, isteʼmol etil spirti sifatiga taʼsir koʻrsatishi mumkin boʻlgan omillar va salbiy holatlar haqida korxona rahbari va Inspeksiyaga yozma ravishda axborot berib borish. 2. Doimiy ravishda 3. Korxonada ishlab chiqarilgan isteʼmol etil spirtining hajmi va sifati boʻyicha Inspeksiyaga hisobotlar taqdim etib borish. 3. Har oyda 5-bosqich Inspeksiya 1. Laboratoriyaga yuklangan vazifalar samarali bajarilishi boʻyicha uning faoliyati monitoringini olib borish. 1. Doimiy ravishda 2. Laboratoriya faoliyati samaradorligiga xolisona baho berish. 2. Har oyda (chorakda) OʻZBEKISTON RESPUBLIKASI BOSH PROKURATURASI HUZURIDAGI IQTISODIY JINOYATLARGA QARSHI KURASHISH DEPARTAMENTI QOSHIDAGI ALKOGOL VA TAMAKI ‎BOZORINI TARTIBGA SOLISH INSPEKSIYASIINSPEKSIYA PO REGULIROVANIYU ALKOGOLNOGO I TABACHNOGO RINKA PRI DEPARTAMENTE PO BORBE S EKONOMICHESKIMI PRESTUPLENIYAMI PRI GENERALNOY PROKURATURE RESPUBLIKI UZBEKISTAN_______________________________________________________________________________________________________‎‎‎‎‎‎‎‎‎‎‎‎‎‎‎‎‎‎‎‎“__________________________________________” AJ tomonidan 20__ yil “____” ______________da ishlab chiqarilgan isteʼmol etil spirtidan namunalar tanlash _________- sonDALOLATNOMASI‎‎‎‎‎‎‎‎‎‎‎‎‎‎‎‎‎‎‎‎Men (Biz), Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qoshidagi Alkogol va tamaki bozorini tartibga solish inspeksiyasining etil spirti sifatini aniqlash boʻyicha laboratoriyasi xodimi(lari)_____________________________ “____________________________” AJning 20__ yil “____”_____________dagi ______-son “Bildirishnoma”siga asosan ___________________________________________________________________‎‎___________________________________________________ishtirokida korxonaning _____________________________ boʻlimida isteʼmol spirtining tayyor mahsulotlar omborxonasiga topshirilishidan oldin mahsulotlar sifatini aks ettiruvchi toʻplaridan ___________________________________________________________________________________‎________________________________________________ standartlar talablariga mosligini laboratoriyada tekshirish maqsadida namunalar tanlab oldim (oldik):‎‎‎‎‎‎‎‎‎‎‎‎‎‎‎‎‎‎‎‎T/rTekshiriladigan mahsulot namunalariStandart belgilanishiOʻlchov birligi Toʻpdagi soniIshlab chiqarish sanasi Namunalartashqi koʻrik sinov uchun‎‎‎‎Qoʻshimcha maʼlumotlar: __________________________________________________________________________________‎_______________________________________________________________________________________________________Korxona rahbariyatiga: sinov tugaguncha yoki xulosa berilmaguncha namunalar tanlangan mahsulot toʻpini omborxonaga rasmiylashtirish taqiqlanadi.‎‎‎‎‎‎‎‎‎‎‎‎‎‎‎‎‎‎‎‎Laboratoriya xodimi(lari)‎‎________________________________________________‎‎‎‎‎‎‎‎‎‎(imzo, FIO)‎‎Korxona vakili (lari):‎‎________________________________________________‎‎‎‎‎‎‎‎‎‎(imzo, FIO)‎‎‎‎‎‎‎‎‎‎‎‎‎‎‎‎‎‎‎‎‎‎ OʻZBEKISTON RESPUBLIKASI BOSH PROKURATURASI HUZURIDAGI IQTISODIY JINOYATLARGA QARSHI KURASHISH DEPARTAMENTI QOSHIDAGI ALKOGOL VA TAMAKI ‎BOZORINI TARTIBGA SOLISH INSPEKSIYASIINSPEKSIYA PO REGULIROVANIYU ALKOGOLNOGO I TABACHNOGO RINKA PRI DEPARTAMENTE PO BORBE S EKONOMICHESKIMI PRESTUPLENIYAMI PRI GENERALNOY PROKURATURE RESPUBLIKI UZBEKISTAN_______________________________________________________________________________________________________‎‎‎‎‎‎‎‎‎‎‎‎‎‎‎‎‎‎‎‎________________________________________________________________________________ AJ ____________________________________________________________________________________(korxona tomonidan berilgan “Bildirishnoma”ning tartib raqami va sanasi)20___ y “____” ______________dagi ____-son ishlab chiqarilgan isteʼmol etil spirti namunasini tanlash dalolatnomasi____________________________________________________________________________________‎(mahsulot turi)‎____________________________________________________________________________________‎(mahsulot miqdori, dalda)‎SINOV NATIJALARI BAYONNOMASI №___Mahsulot uchun standart ________________________________________________________________________‎Sinov uchun standart ___________________________________________________________________________‎‎‎‎‎‎‎‎‎‎‎‎‎‎‎‎‎‎‎‎Fizik-kimyoviy koʻrsatkichlar nomiStandart talabiSinov natijalariEtil spirtining hajmiy ulushi, %, kam emasSulfat kislota bilan tozaligini sinash200 S haroratda oksidlanishni sinash, kam emas (daqiqa)Suvsiz spirtdagi (sirka aldegidiga qayta hisoblanganda) aldegidlarning massa ulushi, mg/dm3, koʻp emasSuvsiz spirtdagi (izoamil va izobutil spirt aralashmalariga (3:1) qayta hisoblanganda) sivush moyining massa ulushi, mg/dm3, koʻp emasSuvsiz spirtdagi (sirka — etil efiriga qayta hisoblanganda) efirlarning massa ulushi, mg/dm3, koʻp emasSuvsiz spirtga qayta hisoblanganda metil spirtining hajmiy ulushi, %, koʻp emasSuvsiz spirtdagi (SO2-siz) ozod kislotalarning massa ulushi, mg/dm3, koʻp emasTarkibida furfurol‎‎‎‎‎‎‎‎‎‎‎‎‎‎‎‎‎‎‎‎___________________________________ namunalar standart talablariga javob beradi (bermaydi).Laboratoriya mudiri‎_________________‎_______________________________‎‎‎‎‎‎‎‎(imzo)‎(FIO)‎‎‎‎‎‎‎‎‎‎‎‎‎‎‎‎‎‎‎‎‎ OʻZBEKISTON RESPUBLIKASI BOSH PROKURATURASI HUZURIDAGI IQTISODIY JINOYATLARGA QARSHI KURASHISH DEPARTAMENTI QOSHIDAGI ALKOGOL VA TAMAKI ‎BOZORINI TARTIBGA SOLISH INSPEKSIYASIINSPEKSIYA PO REGULIROVANIYU ALKOGOLNOGO I TABACHNOGO RINKA PRI DEPARTAMENTE PO BORBE S EKONOMICHESKIMI PRESTUPLENIYAMI PRI GENERALNOY PROKURATURE RESPUBLIKI UZBEKISTAN_______________________________________________________________________________________________________‎‎‎‎‎‎‎‎‎‎‎‎‎‎‎‎‎‎‎‎“__________________________________________” AJ tomonidan 20__ yil “____” ______________da ishlab chiqarilgan isteʼmol etil spirtidan tanlangan namunalar qaytarish _________- sonDALOLATNOMASI‎‎‎‎‎‎‎‎‎‎‎‎‎‎‎‎‎‎‎‎Men (Biz), Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qoshidagi Alkogol va tamaki bozorini tartibga solish inspeksiyasining etil spirti sifatini aniqlash boʻyicha laboratoriyasi xodimi(lari)_____________________________ “____________________________” AJning 20__ yil “____”_____________dagi ______-son “Bildirishnoma”siga asosan ___________________________________________________________________‎‎___________________________________________________ishtirokida korxonaning _____________________________ boʻlimida isteʼmol spirtining tayyor mahsulotlar omborxonasiga topshirilishidan oldin mahsulotlar sifatini aks ettiruvchi toʻplaridan ___________________________________________________________________________________‎________________________________________________ standartlar talablariga mosligini laboratoriyada tekshirish maqsadida tanlab olingan namunalarni qaytardim (qaytardik):‎‎‎‎‎‎‎‎‎‎‎‎‎‎‎‎‎‎‎‎T/rTekshirilgan mahsulot namunalariStandart belgilanishiOʻlchov birligi Toʻpdagi soniIshlab chiqarish sanasi Namunalartashqi koʻrik sinov uchun‎‎‎‎Qoʻshimcha maʼlumotlar: __________________________________________________________________________________‎_______________________________________________________________________________________________________‎‎‎‎‎‎‎‎‎‎‎‎‎‎‎‎‎‎‎‎Laboratoriya xodimi(lari)‎‎________________________________________________‎‎‎‎‎‎‎‎‎‎(imzo, FIO)‎‎Korxona vakili (lari):‎‎________________________________________________‎‎‎‎‎‎‎‎‎‎(imzo, FIO)‎‎‎‎‎‎‎‎‎‎‎‎‎‎‎‎‎‎‎‎‎‎ T/r Sana (kun, oy, yil) Namuna tanlab olish dalolatnomasining tartib raqami va sanasi Tanlab olingan namunaning miqdori (litr) Sinovdan keyin korxonaga qaytarilgan miqdori (litr) Qabul qilib olgan shaxsning familiyasi, ismi, otasining ismi, imzosi va sana Qoldiq miqdor (litr) Qoldiq miqdorni qabul qilib olgan shaxsning familiyasi, ismi, otasining ismi, imzosi va sana 1. 2. 3. 4. 5.